La Regidoria de Joventut i Infància impulsa una enquesta sobre el disseny ideal d'espais públics municipals de Sagunt
12 de maig 2021

![Imagen sin texto alternativo.](/media/3rsbll04/96_c1_encuesta_infancia_parques_y_plazas.jpg)  
  
El grup de participació infantil Dinakids-Consell d'Infància de la Regidoria de Joventut i Infància de Sagunt està realitzant una enquesta sobre el disseny ideal per a les places i parcs del municipi. Per això se sol·licita a tota la ciutadania la seua col·laboració perquè emplene el formulari de la consulta, disponible fins al 31 de maig en este [enllaç](https://forms.gle/g5kv3sxouRdLW2jX8).

  

Des del grup es pretén conéixer l'opinió de totes les persones de la ciutat que utilitzen estos espais: xiquets, xiquetes, adolescents, jóvens, famílies i persones adultes. L'objectiu és que els resultats de la consulta els ajuden a pensar un disseny que no sols responga a les necessitats de la infància sinó també a les de tota la ciutadania i que servisca, a més a més, per a millorar la qualitat dels espais públics i les polítiques urbanes que els regulen, de manera que es garantisca el dret de les persones a l'esplai, la cultura, la vida comunitària, el desenvolupament integral i la participació ciutadana.

  

L'elaboració d'un disseny per a un espai públic és el treball en què este grup de participació infantil municipal porta treballant al llarg del curs. Va començar amb un diagnòstic de la situació dels parcs i places municipals mitjançant el qual cada xiquet i xiqueta del grup Dinakids va visitar diferents places i va realitzar un estudi de la seua situació actual. Per a això es van organitzar també visites grupals. Van continuar amb el disseny dels aspectes que haurien de contemplar estos espais, tenint en compte aspectes essencials com la il·luminació, les zones o els equipaments, entre d'altres, i els van complementar amb la visió de la resta d'adolescents i jóvens dels grups del departament.

  

Amb el llançament d'esta enquesta, ara es fa un pas més en la participació d'este disseny, sol·licitant la col·laboració a totes les persones que viuen en el municipi. El formulari estarà disponible fins al dia 31 de maig en el següent enllaç: [https://forms.gle/g5kv3sxouRdLW2jX8​](https://forms.gle/g5kv3sxouRdLW2jX8)

  

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-infancia-impulsa-una-enquesta-sobre-el-disseny-ideal-d-espais-publics-municipals-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-infancia-impulsa-una-enquesta-sobre-el-disseny-ideal-d-espais-publics-municipals-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-infancia-impulsa-una-enquesta-sobre-el-disseny-ideal-d-espais-publics-municipals-de-sagunt/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-infancia-impulsa-una-enquesta-sobre-el-disseny-ideal-d-espais-publics-municipals-de-sagunt/)